ła xe ła pì famoxa canson sociałista e comunista, riconosuda confà l'ino dei lavoradori in tuto el mondo. Łe parołe originałi łe xe stà scrite in francexe da Eugène Pottier inte el 1871 par çelebrare ła Comune de Pariji. Pierre Degeyter el ga scrito ła muxica inte el 1888. Fin a queła data el testo el vegneva generalmente cantà co l'aria de ła Marsejexe. L'Internasionałe ła xe vegnesta l'ino del sociałismo rivolusionario internasional, come el dixe el so ritorneło: . Ła canson ła xe stà tradota inte inumerevołi łéngue, e de tradision ła xe cantà col pugno sanco alsà in maniera de sałudar. In tante nasioni eoropee l'Internasionałe ła xe stà iłegal a scomiçiar dal XX secoło cauxa ła so imajine rivolusionaria e łe so łirighe d'ispirasion insuresionałista. No existe na tradusion vèneta "ofiçiałe", parò ła pol vegner cantà traduxendo el testo itałian in vèneto.